b'\n_START_ARTICLE_\nAlex Tuch\n_START_SECTION_\nSeuraura\n_START_PARAGRAPH_\nTuch pelasi kauden 2011\xe2\x80\x932012 EmJHL-junioriliigan Syracuse Jr. Starsissa ja h\xc3\xa4n voitti koko liigan pistep\xc3\xb6rssin tehoilla 44+57=101. OHL-joukkue Guelph Storm varasi Tuchin 94. pelaajana kes\xc3\xa4ll\xc3\xa4 2012. H\xc3\xa4n ei kuitenkaan koskaan siirtynyt CHL:\xc3\xa4\xc3\xa4n, jotta Tuch voisi pelata Yhdysvaltain yliopistosarjoissa. H\xc3\xa4n vietti vuodet 2012\xe2\x80\x932014 Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2013\xe2\x80\x932014 Tuch pelasi CCM/USA Hockey All-American Prospects Gamessa. H\xc3\xa4net palkittiin kauden p\xc3\xa4\xc3\xa4tteeksi USHL Scholar-Athlete Awardilla._NEWLINE_Minnesota Wild varasi Tuchin ensimm\xc3\xa4isell\xc3\xa4 kierroksella 18. pelaajana NHL:n varaustilaisuudessa 2014. Kaudeksi 2014\xe2\x80\x932015 h\xc3\xa4n siirtyi Boston Collegen yliopistojoukkueeseen. Tuch oli joukkueen paras pistemies tehoilla 14+14=28 ja h\xc3\xa4net valittiin kauden p\xc3\xa4\xc3\xa4tteeksi Hockey Eastin tulokkaiden t\xc3\xa4hdist\xc3\xb6kent\xc3\xa4lliseen._NEWLINE_Huhtikuussa 2016 Tuch teki kolmivuotisen tulokassopimuksen Minnesota Wildin kanssa.'